ຢັ້ງຢືນບົດບາດຂອງອົງການປ້ອງກັນຊາດ ອາຊຽນ ໃນການຊ່ວຍຄຸ້ມຄອງ ແລະ ປົກປັກຮັກສາຊາຍແດນ
ກອງປະຊຸມສຳມະນາກ່ຽວກັບບົດບາດຂອງອົງການປ້ອງກັນຊາດ ອາຊຽນ ໃນການຊ່ວຍຄຸ້ມຄອງ ແລະ ປົກປັກຮັກສາຊາຍແດນ, ໂດຍກະຊວງປ້ອງກັນປະເທດ ໄທ ເປັນເຈົ້າພາບຈັດຕັ້ງໃນວັນທີ 04 ສິງຫາ, ຕາມຮູບການທາງໄກ, ເຊິ່ງມີການເຂົ້າຮ່ວມຂອງຜູ້ຕາງໜ້າອົງການປ້ອງກັນຊາດບັນດາປະເທດສະມາຊິກ ອາຊຽນ.
ກອງປະຊຸມສຳມະນາກ່ຽວກັບບົດບາດຂອງອົງການປ້ອງກັນຊາດ ອາຊຽນ ໃນການຊ່ວຍຄຸ້ມຄອງ ແລະ ປົກປັກຮັກສາຊາຍແດນ (ພາບ: qdnd.vn)
ຄະນະຜູ້ແທນ ຫວຽດນາມ ໂດຍທ່ານພັນເອກ ເຈິ່ນນາມຈູງ, ຮອງຫົວໜ້າເສນາທິການ ທະຫານປ້ອງກັນຊາຍແດນ ເປັນຫົວໜ້າຄະນະ, ເຂົ້າຮ່ວມກອງປະຊຸມສຳມະນາ. ທ່ານພັນເອກ ເຈິ່ນນາມຈູງ ເນັ້ນໜັກວ່າ ການຕໍ່ສູ້ຕ້ານໂລກລະບາດໂຄວິດ - 19 ໃນໂລກ ແລະ ພາກພື້ນ ຈະສືບຕໍ່ມີການຜັນແປຢ່າງສັບສົນ ແລະ ແກ່ຍາວ ສົ່ງຜົນກະທົບທີ່ບໍ່ດີຕໍ່ຫຼາຍດ້ານຂອງຊີວິດສັງຄົມ, ໃນນັ້ນ ມີວຽກງານຄຸ້ມຄອງ, ປົກປັກຮັກສາຊາຍແດນ. ດັ່ງນັ້ນ, ກອງທັບບັນດາປະເທດ ອາຊຽນ ຄວນເພີ່ມທະວີບົດບາດແກ່ນສານ, ປະຈັນບານ, ນຳພາໃຫ້ຫຼາຍກວ່າອີກ, ຮ່ວມແຮງຮ່ວມໃຈພ້ອມກັບປະຊາຄົມ ຄວບຄຸມ, ສະກັດກັ້ນໂລກລະບາດ; ພ້ອມທັງເພີ່ມທະວີການຮ່ວມມືສາກົນ, ໃນນັ້ນ ເອົາໃຈໃສ່ເຖິງວຽກງານສົມທົບກັນ, ແລກປ່ຽນ, ແບ່ງປັນຂໍ້ມູນຂ່າວສານ, ບົດຮຽນປະສົບການ ແລະ ຂໍ້ລິເລີ່ມທີ່ດີ, ມີປະສິດທິຜົນ ແນໃສ່ຍົກສູງກຳລັງຄວາມສາມາດຮັບມືກັບບັນດາບັນຫາປ້ອງກັນຄວາມສະຫງົບແບບໃໝ່.
(ແຫຼ່ງຄັດຈາກ VOV)